  Наталья Тетерина Глазкарысь «Иднакар» музей-заповедникын «Ми — история» ӵектос улсын Калык историлэсь книгазэ кылдытозы. Проект 2019-тӥ арын 1-тӥ толшорысен кутскоз, ивортэ музейлэн пресс-службаез. Кызьы шуэмын ивортонын, ӵектос «Калык историез быдэс кунэн гожтӥськом» мереткыл (девиз) улсын ортчоз. «Иднакарын» интыяськем 150х80 см быдӟа книгалэн бамъёсаз паллян палаз Глазкарлэн, Удмуртиысь ёросъёслэн но Россилэн картаосыз возьматэмын луозы, нош бур палаз – чылкыт бам, кытчы котькуд мылкыд карись аслаз карез яке ёросэз вӧзы историзэ гожтыны быгатоз. Бур палаз буш бам, и ми доры музее котькуд лыктӥсь яке кар но элькун ужрадъёсы пыриськись, аслаз карезлэн яке ёросэзлэн бамаз берыктыса, книгалэн бамъёсаз аслэсьтыз историзэ кельтыны быгатоз (черкогуртэзлэсь, гуртэзлэсь, урамезлэсь, аслаз семьяезлэсь, тодмо улосчиез сярысь историез, легендаез, яке огшоры Адямилэн тодмотэм подвигез сярысь историез) «Иднакар» музей-заповедниклэн пресс-службаезПусъемын, нырысь ик проект Глазкарын но Удмуртиын быдэстӥськоз, собере азьланьтӥськоз со каръёсын, кытын «Росатоме» пырись предприятиос вань. Азьланяз ӵектос быдэс Россие паськыталоз шуыса чаклало. Со сяна, книгае гожтэм историосын нимысьтыз сайт кылдытыны малпало. Тегъёс: Лулчеберет Музей Удмуртия история Глазкар  